દરભંગાઃ સોમવારે ભારત બંધ દરમિયાન કેટલાંક સ્થાનિક સંગઠનોના કાર્યકર્તાઓ બિહારના દરભંગા શહેરમાં એક ચોક પર બંધના સમર્થનમાં રસ્તા પર આવી ગયા હતા. બંધ સંપૂર્ણપણે સફળ રહ્યો હતો. વાહન વ્યવહાર લગભગ ઠપ થઈ ગયો હતો. પટનાથી લગભગ 150 કિલોમીટર દૂર આ વિસ્તારમાં ઘણાં વર્ષો બાદ લોકોએ બંધ જોયો હશે. સ્થાનિક રહેવાસી સમહર મંડલ કહે છે કે, તેને યાદ નથી કે, આ પ્રકારનો બંધ આ પહેલાં ક્યારે જોયો હતો. જોકે બંધ પાછળના રાજકારણ અને તેની અસરનો અંદાજો બંધ કરાવતા લોકો સાથે વાત કરતા જાણવા મળી ગયો.